Petraq Qafëzezi

Petraq Qafzezi (Korçë, 11 mars 1935) është shkrimtar, inxhinier ndërtimi dhe pionier i aviacionit shqiptar të pasluftës, romani autobiografik i të cilit "Bonjakët" shërbeu si bazë për filmin "Lulëkuqet mbi mure".

I mbetur pa nënë kur ishte vetëm dy muajsh, nga mosha tre deri trembëdhjetë vjeçare u rrit në jetimoret e Korçës, Shkodrës dhe Tiranës, në një periudhë që përkon me zhvillimin e Luftës së Dytë Botërore në Shqipëri (në Korçë gjatë luftës italo-greke, në Tiranë gjatë betejës për çlirimin e Tiranës nga nazistët më 17 nëntor 1944). 

Pas tre vitesh studime të larta për inxhinieri ndërtimi në Teknikumin e Ndërtimit në Tiranë, në vitin 1958 nis kursin aviacionit ushtarak fillimisht në Tiranë dhe më pas në Qytetin Stalin. Pas disa aksidentesh me avionë gjatë kursit në verën e vitit 1960, njërit prej të cilëve në gusht të atij viti i mbijetoi, (gjatë një fluturimi stërvitor, avionit të tij Mig-15 i bllokohen krahët në 4000 metra lartësi dhe nis të bjerë, Qafzezi parashuton veten duke u hedhur nga avioni me katapultë), Aleksandër Cala, Komandanti i Mig-ve -21, piloti myzeqar Dhori Zhezha, intervistë. Postim në faqen në Facebook të Shoqatës AK "Myzeqeja", 24 prill 2021. kryen një kurs një vjetor për aviacionin në Krasnodar të Bashkimit Sovjetik por ndërpret studimet si aviator pasi rebelimit të grupit të studentëve shqiptarë për kushtet e trajtimit nga shkolla.

Kur kthehet në Shqipëri, përfundon studimet për inxhinieri ndërtimi dhe nis punë si arkitekt në Ministrinë e Ndërtimit në Tiranë. Në vitin 1966, vendoset me banim në qytetin e Durrësit, ku punon në zyrën shtetërore të projekteve të ndërtimit. Në Durrës, ka qenë bashkarkitekt në projektimin e Pallatit të Sportit dhe kinoteatrin e qytetit si dhe në konvertimin e xhamisë së qytetit në objekt kulturor laik.

Qafzezi u mor me krijimtari letrare dhe u njoh si autor autor poezish, tekstesh këngësh dhe romanesh kryesisht për fëmijë. 

Ka shkruar tekste për këngë gati në të gjitha festivalet në Radio-Televizionin Shqiptar, deri në festivalin e 13-të në vitin 1974. Mes tyre, "Si mimoza që çelën", "Sot jam njëzet vjeç" e kënduar nga pionierja e muzikës së lehtë shqiptare këngëtarja Vaçe Zela, dhe "Nënave shqiptare".

Në vitin 1972 ai botoi romanin autobiografik “Bonjakët”, i cili në konkursin e Lidhjes së Shkrimtarëve fitoi çmim të parë. Romani shërbeu si bazë e filmit më të njohur të Kinostudios "Shqipëria e re", "Lulëkuqet mbi mure" të regjizorit Dhimitër Anagnosti.

Petraq Qafzezi ka shkruar dhe romanet e tjera me elementë autobiografikë "Moshatarët" (1976̠) dhe "Rruga e fluturimeve" (1981).

Jeton në Torino të Italisë që nga viti 1998.

Burimet e informacionit

Lidhje të jashtme
Petraq Qafëzezi - “Jeta ime, lulëkuqe mbi mur”

Kategoria:Shkrimtarë shqiptarë
Kategoria:Poetë
Kategoria:Biografi shqiptare
Kategoria:Njerëz nga Korça
Kategoria:Lindje 1935
Kategoria:Njerëz që jetojnë